FinnOA-ryhmän kokous 

Aika: maanantai 25.8. kello 10.30–12.30
Paikka: Helsingin yliopiston kirjasto, Fabianian kokoushuone, sisäänkäynti Yliopistonkatu 1 

Eeva-Liisa Aalto Tieteellisten Seurain Valtuuskunta
Bo-Christer Björk Hanken/ SciX pj.
Turid Hedlund Hanken/ SciX
Jonas Holmström, Hanken/ SciX
Irja Laamanen, Työterveyslaitos
Claus Montonen, HY fysiikan laitos
Ari Muhonen TKK
Pirjo Sutela, VTT
Maija-Liisa Toikka, Suomen Akatemia
Irma Reijonen HYK (sihteeri)

1.	Seminaari 8.–9. tammikuuta 2004
•	Käsiteltiin alustavaa ohjelmaa. Osa puhujista ja otsikoista varmistuu myöhemmin, mutta pääteemat ovat valmiit. Opetusministeriöstä pyydetään seminaarin avaajaa. Alustava ohjelma pyritään saamaan jakoon syyskuun ensimmäisellä viikolla.
•	Puhujien matkakulut maksaa pääasiassa HYK. Hankenilta saadaan mahdollisesti rahat Guedonin kutsumiseen. Ensimmäisen päivän iltana järjestetään pienimuotoinen illallinen, johon osallistuvat seminaarin puhujat (erityisesti ulkomaiset) ja  järjestelytoimikunta. Rahoitus kerätään kolehtina eri tahoilta. 

2.	Tiedottaminen ryhmän toiminnasta
•	Käytiin läpi lehdistötiedotetta. Lisätään tekstin loppuun faktalaatikko, johon kootaan saatavilla olevia tieteellisen julkaisutoiminnan volyymia kuvaavia tilastotietoja. Puheenjohtaja ja sihteeri muokkaavat tekstiä saatujen kommenttien pohjalta. Tiedote pannaan jakeluun syyskuun alussa.
•	Faktatiedot: Suomalaisten yliopistojen tutkijat ja opettajat julkaisivat vuonna 2002 yhteensä yli 21 000 tieteellistä julkaisua, joista liki 70 % ilmestyi ulkomailla. Julkaisuista 11 750 oli tieteellisen arviointiprosessin läpäisseitä artikkeleita. Niistä lähes 83 % julkaistiin ulkomaisissa lehdissä. (Lähde: Kota-tietokanta). Tutkimuslaitosten tutkijoiden julkaisut eivät sisälly näihin lukuihin. 
•	Todettiin, että olisi mielenkiintoista tietää, mikä on open access ‑julkaisujen osuus suomalaisten tutkijoiden julkaisutoiminnan kokonaisvolyymistä. SciX-hankkeessa voitaisiin mahdollisesti selvittää tätä.  
•	www-sivujen sisältö, suunnitteluryhmä
Ryhmän www-sivut voidaan tehdä HYK:n palvelimelle omalla lay outilla. Sivuille on tarkoitus laittaa tietoa ryhmän toiminnasta (tilaisuudet, muistiot yms.), koota artikkeleita ja keskeisiä linkkejä, koota tietoja open access ‑julkaisemisesta (esim. lista suomalaisista oa-lehdistä, tilastoja). Sivujen sisältöä suunnittelee pieni työryhmä (Ari Muhonen, Jonas Holmström, Irma Reijonen), joka tuo seuraavaan kokoukseen ehdotuksen. Työryhmä valmistelee myös logon teettämistä. Sivut on tarkoitus avata lokakuussa.

•	Keskusteltiin Create Change -esitteen suomentamisesta. Esite löytyy verkosta http://www.arl.org/create/resources/brochure.html. Sovittiin, että pieni työryhmä (Eeva-Liisa Aalto, Irja Laamanen ja Pirjo Sutela) arvioi esitettä ja sitä, riittääkö suora käännös vai pitääkö tekstiä sopeuttaa Suomeen. Käännättämistä käsitellään seuraavassa kokouksessa.  
 
•	Tiedottamista varten päätettiin perustaa sähköpostilista. Listan nimeksi sopisi 
finn-oa. Sihteeri hoitaa sen perustamisen helsinki.fi -osoitteeseen. 

3.	Ryhmän laajentaminen
•	Ryhmää voidaan hieman laajentaa nykyisestä. Mukana voisi olla esimerkiksi jonkin kansainvälisen tieteellisen lehden päätoimittaja tai muuten julkaisutoiminnassa aktiivisesti mukana oleva tutkija (esimerkiksi seminaarin panelisteista tai osallistujista) ja opetusministeriön edustaja. 

4.	Tiedoksi asioita, hankkeita, tapahtumia
•	DOAJ  Directory of Open Access Journals http://www.doaj.org/. Digilib-konferenssissa jaetaan esitteitä DOAJista ja tiedotetaan kirjastoille. 
•	NOP-HS:n työryhmä (Turid Hedlund mukana Suomesta) valmistelee ehdotusta ja rahahakemusta ministerineuvostolle vuoden mittaisen pilotin toteuttamisesta.  Pilotin tarkoituksena on kokeilla NOP:n rahoittamien pohjoismaisten lehtien digitaalista julkaisemista.
•	Hanken, TKK:n kirjasto ja Viikin tiedekirjasto ovat saaneet DSpacen pilotointia OPM:ltä hankerahaa. Pilotti alkaa vuonna 2004.
•	SA:n rahanjako tiedossa 14.11. Hankenilla hakemus open access 
•	VTT:n julkaisurekisteri on tehty OAI-yhteensopivaksi. Kansainvälisen näkyvyys olisi parempi, jos Suomessa olisi yhteinen hakupalvelu. Seuraavassa kokouksessa kuullaan tarkempi selostus VTT:n projektista.  

5.	Seuraava kokous
•	Maanantaina 6.10. klo 14-16 HYK:ssa Fabianian auditoriossa.